ועדת הכספים, כנסת 24, פרוטוקול מספר 52, 2021-07-05 21:30

אלכס קושניר: שלום לכולם.

אלכס קושניר: היום כ"ה בתמוז תשפ"א, ה-5 ביולי 2021.

אלכס קושניר: אני רוצה לחדש את ישיבת הוועדה אנחנו ממשיכים לדון בחוק לייעול האכיפה האכיפה והפיקוח העירוניים ברשויות המקומיות (הוראת שעה) (תיקון מס' 6) (הפיכה להוראת קבע), התשפ"א–2021, מ/1421.

אלכס קושניר: כפי שסוכם, אנחנו בעצם - - -

משה גפני: רגע, לפני סיכומים, מה הבעירה?

משה גפני: מה בוער פה?

אלכס קושניר: אסביר לך: כפי שסוכם, אנחנו לא דנים בחוק עצמו אלא רק מאריכים את הוראת השעה הקיימת.

אלכס קושניר: לא דנים בכחול.

מירי פרנקל שור: אנחנו לא דנים בנוסח החוק שבמחברת הכחולה.

אלכס קושניר: אנחנו עוסקים אך ורק בהוראת השעה.

משה גפני: אז לא צריך שלוש שעות, ולא שעתיים ולא כלום.

משה גפני: בואו תאריכו ושלום על ישראל.

אלכס קושניר: חבר הכנסת גפני - - -

משה גפני: אני לא אוהב שעובדים עלי.

אלכס קושניר: אף אחד לא עובד עליך.

משה גפני: לא אתה, מישהו שלא בבניין פה.

אלכס קושניר: זה אני לא יודע.

ינון אזולאי: הסבר, פרט ונמק.

אלכס קושניר: אני חושב שאפשר לעשות התייעצות סיעתית מחר.

משה גפני: שלוש שעות במליאה כדי להאריך את זה בשנה, בגלל שמישהו נתן הוראה?

ינון אזולאי: דיברו על חצי שנה.

אלכס קושניר: חבר הכנסת גפני, אנחנו פה יום שלם מנסים לסדר את היחסים בתוך גוש האופוזיציה ולא כל כך מצליחים.

אלכס קושניר: אם אתה תצליח – אשמח.

ינון אזולאי: תן לו לנסות.

אלכס קושניר: כבר הגענו לסיכום ואחר כך - - -

יצחק פינדרוס: בוא, אלכס, אנחנו ארבע סיעות שעובדות ביחד.

יצחק פינדרוס: אתה יודע בדיוק, עמדנו בסיכום וגם חזרנו אליך.

יצחק פינדרוס: ביקשתי דבר פשוט: לכו לוועדה המסדרת שיש לכם ותעשו סעיף 98 - - -

אלכס קושניר: אבל את זה הורדנו.

יצחק פינדרוס: יפה, אז אל תגיד שיש בעיה ביחסים בתוך האופוזיציה.

משה גפני: למה לא הלכו על החוק עצמו, למה - - -

מירי פרנקל שור: מכיוון שאין - - -

אלכס קושניר: אין היתכנות להעביר אותו.

ינון אזולאי: הרב גפני, הוועדה פה היא אחראית.

ינון אזולאי: ברגע שנביא את החוק לפה אז נצטרך לפתוח אותו.

ינון אזולאי: לי לבד יש 10,800 הסתייגויות.

ינון אזולאי: לכל אחד יש עוד אלף או אלפיים.

ינון אזולאי: זה יגיע עד מחר בלילה ואז יפוג התוקף.

ינון אזולאי: הם מבקשים להאריך רק את התוקף כדי שאחר כך בוועדה הקבועה יוכלו לדון על זה.

משה גפני: ובשביל מה שלוש שעות במליאה?

ינון אזולאי: זה אתה צריך ללמד אותי.

אלכס קושניר: אתם רוצים התייעצות גושית?

אלכס קושניר: חברים, בואו לא נבזבז את הזמן.

אלכס קושניר: מיכל וולדינגר - - -

יצחק פינדרוס: - - - את טועה, הרב גפני לא עלה על מטוס, הוא לא יודע איך נראה הדיוטי פרי.

אלכס קושניר: חברים, יש נאומים מאוד חשובים במליאה.

אלכס קושניר: אנחנו צריכים לחזור לשם ולהקשיב.

אלכס קושניר: אני רוצה להתקדם.

אלכס קושניר: חברת הכנסת וולדיגר, הסיכום שהושג הוא שמושכים את כל ההסתייגויות ומעבירים את החוק למליאה להצבעה, שם האופוזיציה תקבל שלוש שעות דיבור.

אלכס קושניר: אני מציע, הגענו לסיכום ולא נוכל להעלות את ההסתייגות שלך, את יכולה להעלות אותה ולדבר על הנושא בזמן שיוקצב לך במליאה בתוך שלוש השעות המדוברות.

אלכס קושניר: זו הצעתי, אם את רוצה עכשיו לדבר על משהו – אין לי בעיה – רק שאנחנו לא נצביע עליו.

מיכל מרים וולדיגר: אני רוצה לדבר שתי דקות.

מיכל מרים וולדיגר: יכולתי לדבר שעה אבל אדבר שתי דקות.

אלכס קושניר: אבל זו לא הסתייגות שאנחנו נצביע עליה.

ינון אזולאי: לפני זה, אני מרגיש לא נעים שסגן השר לביטחון הפנים נמצא פה ואתה לא פותח איתו, שהוא יוכל להגיד לפחות משהו לפרוטוקול.

ינון אזולאי: בכבוד, סגן השר.

אלכס קושניר: אני מכין את הקרקע.

ינון אזולאי: מי עוד מכבד אותך ככה?

ינון אזולאי: תן מילה.

אלכס קושניר: סגן השר, אתה רוצה לומר כמה מילים?

יואב סגלוביץ': שלום לכולם, אומר כמה מילים קצרות כי אין הרבה מה להוסיף.

יואב סגלוביץ': אני חושב שהארכת הוראת השעה היא חשובה.

יואב סגלוביץ': ישנם 72 ראשי רשויות שפועלים על פי החוק הזה.

יואב סגלוביץ': מאחר שאין את הזמן והסיפק להפעיל את הוראת הקבע, ואסור לעשות חאפלאפ בדברים כאלה, אז אני חושב שנכון לעבור להוראת שעה.

יואב סגלוביץ': אני מודה מראש לחברי האופוזיציה, אני חושב שזה חשוב לכולם.

יואב סגלוביץ': לא אתייחס להסכמות לגבי דיון של שלוש שעות, אותי לא צריך לשכנע שאפשר בפחות.

יואב סגלוביץ': כל מה שתחליטו מקובל, ובלבד שביום שלישי בשעה 00:00 החוק הזה לא יפקע ותהיה את הסמכות לפקחים העירוניים בטח בתקופה כשכזאת.

יואב סגלוביץ': אני מודה לכולם ואם יש הצעות ספציפיות אז אשמח לענות.

אלכס קושניר: תודה רבה.

אלכס קושניר: חבר הכנסת גפני, אם אתה רוצה להתייחס לתוכן החוק אז אני חושב שזה פחות רלוונטי כי אנחנו לא עוסקים בו.

משה גפני: אני רק רוצה רשות דיבור, זה הכול.

אלכס קושניר: אין בעיה.

אלכס קושניר: חברת הכנסת וולדיגר, בבקשה.

מיכל מרים וולדיגר: תודה רבה, כבוד סגן השר, יושב-ראש הוועדה, אני רוצה להוסיף.

מיכל מרים וולדיגר: בסעיף 14 כתוב: "בפקודת העיריות אחרי סעיף 337 יבוא..." יש כאן את כל הסימן של הסמכת פקחים עירוניים.

מיכל מרים וולדיגר: ב-16 בפברואר 2021 הגישה הוועדה הבין-משרדית שקמה מטעם הנשיא לנשיא את המסקנות שלה לגבי התנגדות בין אנשים עם מוגבלויות לבין כוחות הביטחון והאכיפה.

מיכל מרים וולדיגר: יש שם כל מיני מסקנות, בין היתר ישנה הסמכה של כוחות אלו להתמודד עם אנשים עם מוגבלות.

מיכל מרים וולדיגר: המפגש הזה הוליד בעבר אסונות שחלקם נסתיימו במוות.

מיכל מרים וולדיגר: ביקשתי שאחרי הסעיף הזה יבוא סעיף קצרצר שיקבע שהפקח המקצועי יהיה חייב לעבור הכשרה מקצועית לטיפול בהתמודדות אל מול אנשים עם מוגבלות.

מיכל מרים וולדיגר: זה חשוב בעירוני, בארצי, במערכות הביטחון .

מיכל מרים וולדיגר: בלי זה ייגרם נזק בלתי-הפיך, בוודאי בעירוני.

אלכס קושניר: את אומרת דברים נכונים מאוד אבל הסעיף הזה בכלל לא נמצא בחוק.

מיכל מרים וולדיגר: הוא כן.

אלכס קושניר: היועצת המשפטית, אני מבקש שתסבירי איפה אנחנו נמצאים.

מירי פרנקל שור: על שולחן הכנסת הונחה הצעת חוק לייעול האכיפה והפיקוח העירוניים, זה מה שמופיע לפניכם בחוברת הכחולה.

מירי פרנקל שור: הצעת החוק עברה בקריאה ראשונה והועברה אל שולחן ועדה זו על מנת להכינה לקריאה שנייה ושלישית.

מירי פרנקל שור: עקב מה שמתרחש בכנסת, אנחנו סברנו שאין זמן, גם מבחינת ההתנהלות וההסתייגויות וגם מבחינת הדיון המהותי.

מירי פרנקל שור: מדובר בהפיכת הוראת שעה שנמצאת - - - אנחנו מאריכים אותה מ-2011 ומבקשים עתה לעגן אותה כהוראת קבע.

מירי פרנקל שור: אין זמן לדון באופן מהותי בכל סעיפי החוק.

מירי פרנקל שור: מצד שני יש חשיבות רבה להמשך הפעלת השיטור העירוני בערים שבהן קיים שיטור עירוני.

מירי פרנקל שור: אנחנו הצענו לא לדון כרגע בהסדר שמוצע בחוברת הכחולה, אלא להאריך את הוראת השעה – כפי שחילקנו כאן – בשנה נוספת.

מירי פרנקל שור: הצעתנו לוועדה היא להאריך את הוועדה עד ה-30 ביולי 2022.

מירי פרנקל שור: הממשלה תניח את הצעת החוק פעם נוספת.

מירי פרנקל שור: הפעם לדיון בוועדה לביטחון פנים.

מירי פרנקל שור: ההצעה תועבר לדיון מהותי בוועדה לביטחון פנים - - - שבכלל יהיה ניתן לכלול סעיף כזה כפי שהוצע – בנוגע לאנשים עם מוגבלויות – בתוך הצעת החוק שאמורה להפוך להסדר קבע.

ינון אזולאי: שאלה בנושא הזה: למה לא לקבוע תאריך שבו הממשלה מתחייבת להעביר את זה לכנסת שלא נגיע עוד פעם למצב שאנחנו צריכים לדון בזה הרבה זמן.

ינון אזולאי: הרי אתם צריכים לעשות גם עבודה בממשלה לפני כן.

יואב סגלוביץ': אין שום בעיה.

יואב סגלוביץ': מה שהוועדה פה תחליט, תראו, המטרה היא לייצר חוק טוב יותר ולכן אנחנו - - -

מירי פרנקל שור: ינון, אנחנו - - -

משה גפני: - - -

מירי פרנקל שור: בתוך הצעת החוק אנחנו - - -

ינון אזולאי: - - - עושים את זה, אבל אני שואל אותך סתם, כמו שאנחנו יודעים - - -

מירי פרנקל שור: סגן השר מתחייב - - -

ינון אזולאי: אין בעיה, אני רק אומר מהניסיון הקצר שלי פה שזה עלול להגיע שוב ברגע האחרון.

מירי פרנקל שור: שזה לא יבוא ב-29 ביולי 2022.

ינון אזולאי: בדיוק.

מיכל מרים וולדיגר: כך יקרה.

ינון אזולאי: אני אומר שאנחנו נמנע את זה - - -

יואב סגלוביץ': אני אומר פה לפרוטוקול, אתם תגידו תאריך שנראה לכם סביר ואנחנו נגיש את זה עוד פעם בצורה מסודרת שתאפשר מספיק זמן להכנה ראויה.

משה גפני: אדוני היושב-ראש, אני לא נתקלתי בתופעה שכזו בעבודת הכנסת.

משה גפני: אושרה הצעת חוק במליאת הכנסת, טובה או פחות, דיבר איתי השר לביטחון פנים, בסדר, אני מבין שאין אפשרות בזמן קצר, החוק יפקע ביום שלישי בלילה אז אין אפשרות לעבור על כל הצעת החוק ועל כל מה שנלווה אליה.

משה גפני: זה הפך להיות נושא בעייתי.

משה גפני: הכנסת דנה בחוקים שבימים רגילים היו עוברים בשלוש דקות ועכשיו דנים בהם לילה שלם.

משה גפני: בסדר, זו הממשלה הזאת, מה לעשות.

משה גפני: (נשמע צחוק באולם).

משה גפני: אמרתי משהו מצחיק?

אלכס קושניר: מאוד.

מיכל מרים וולדיגר: כל אחד וההומור שלו.

משה גפני: אני התכוונתי ברצינות.

ינון אזולאי: יש שעה בלילה שכל דבר נשמע מצחיק.

ינון אזולאי: זו השעה אצלם, אצלנו זה קורה יותר מאוחר.

משה גפני: גבירתי היועצת המשפטית, היינו צריכים לפצל את החוק, לקחת את החוק הזה ולהגיד שעכשיו אין לנו את הזמן בגלל שזה צריך להיות עד מחר בלילה, ותמונת המצב היא שאי-אפשר לעשות את זה.

משה גפני: אבל אי-אפשר לקחת הצעת חוק שמליאת הכנסת אישרה ויכול להיות שהיא הצעת חוק טובה.

משה גפני: אנחנו מפצלים את זה ומשאירים את זה להמשך דיון.

משה גפני: מה שאנחנו עושים בינתיים, אנחנו מאריכים את המועד בשנה או בחצי שנה על פי הסכמה.

משה גפני: אני חושב שהדיון במליאה מיותר.

משה גפני: צריך פשוט לאשר את זה, להאריך את המועד.

משה גפני: אני מבין שיש פה לחץ גדול של ראשי ערים, על פי רוב חברי מרכז לא עומדים בפני ראשי ערים, אני לא יודע אם אתם המשפטנים יודעים את זה – אני מכיר את זה.

משה גפני: יש לחץ ויש להתנהג נורמלי ולא לשבור את כל הכלים.

משה גפני: יש להחליט על קיצור החוק, להצביע על הארכת המועד, ולהמשיך את הדיון רגיל.

אלכס קושניר: גבירתי היועצת המשפטית, בבקשה.

מירי פרנקל שור: זו הייתה ההצעה המקורית שלנו – לפצל את הצעת החוק.

משה גפני: ידעתי שאתן חכמות.

מירי פרנקל שור: התהליך שיש לנו בפיצול הצעת חוק הוא כדלקמן: תחליט הוועדה לפצל את הצעת החוק – נדרש לכך אישור מליאה.

מירי פרנקל שור: זה יעבור במליאה, אנחנו צריכים לכנס את המליאה פעם נוספת על מנת לאשר את הצעת החוק, להניחה על שולחן המליאה, ולהעבירה בקריאה שנייה ושלישית.

מירי פרנקל שור: כל זאת לפני שדובר על הסתייגויות ונושא חדש וכל שאר הכלים הפרלמנטריים שיכולים להיות מופעלים במקרים האלו.

ינון אזולאי: אנחנו לא מכירים את הכלים האלו.

מירי פרנקל שור: לכן אני אפילו לא - - -

יצחק פינדרוס: את לא יכולה לקבל החלטה פה, בוועדה, עכשיו, לפצל את זה ולהעלות רק את ההארכה?

מירי פרנקל שור: לכן, חבר הכנסת גפני, אנחנו חשבנו שזו דרך המלך וזה מה שהצעתי למשרד לביטחון הפנים.

מירי פרנקל שור: זו ההצעה שהועברה ביום חמישי למשרד לביטחון פנים.

מירי פרנקל שור: הגענו עד הלום, וכרגע, אם הוועדה תחליט שניתן ללכת במתווה זה – מה טוב, זה גם חוסך את ההנחה הנוספת של הצעת החוק, וברגע שתקום ועדה לביטחון פנים ההצעה תועבר אליה.

אלכס קושניר: השאלה היא אם אנחנו הולכים עכשיו בדרך אפשרית.

מירי פרנקל שור: כן, בוודאי.

אלכס קושניר: חבר הכנסת - - -

משה גפני: אפשרית אך לא נכונה.

אלכס קושניר: חבר הכנסת הלוי, בבקשה.

מאיר יצחק הלוי: אדוני היושב-ראש, סגן השר, בשונה מהרב גפני במקרה הזה אני בקיא בנושא של שיטור עירוני.

מאיר יצחק הלוי: בעברי כראש עיריית אילת הייתי שותף בשולחנות העגולים הראשונים שמהם יצא נושא השיטור העירונים כחלק מתוכנית "עיר ללא אלימות".

מאיר יצחק הלוי: אני מדבר על שנת 2004.

מאיר יצחק הלוי: אני מצטער צער גדול מאוד על כך שהחוק לא אושר בכנסת כי אני באמת לא רואה שום סיבה שחוק כזה לא יאושר על ידי כל חברי הכנסת.

מאיר יצחק הלוי: אני אומר את זה בצורה הברורה ביותר.

משה גפני: זה בגלל הממשלה.

מאיר יצחק הלוי: הרב גפני, מאחר - - -

אלכס קושניר: חבר הכנסת גפני, חבל על ההערות.

משה גפני: מה אתה רוצה, להיות פה משועמם לגמרי?

מאיר יצחק הלוי: - - -

אלכס קושניר: יש נאומים מרתקים במליאה, אני חייב ללכת לשם.

מאיר יצחק הלוי: אני רק שבועיים כאן

מאיר יצחק הלוי: אז אפעיל את חוש ההומור שלי בעוד שבועיים.

מאיר יצחק הלוי: תן לי רגע - - -

משה גפני: ראיתי את חוכמתך.

משה גפני: אילת זו העיר הראשונה שנמצאת.

מאיר יצחק הלוי: נכון, ואני אגיד יותר מזה, אני יכול לדבר בראייה רטרו-ספקטיבית על הצלחת האירוע הזה.

מאיר יצחק הלוי: יש כאן הצלחה מוכחת.

מאיר יצחק הלוי: איני רוצה לדבר על פרוצדורה ופוליטיקה אלא לדבר לגופו של עניין.

מאיר יצחק הלוי: אני מצטער צער גדול על כך שחוק כזה לא אושר פה-אחד על ידי כל חברי הכנסת כשכולם מתעלים מעל כל שיקול שהוא שיקול לא רלוונטי.

מאיר יצחק הלוי: לעצם בטחונים של תושבי מדינת ישראל, אני אומר בוודאות מלאה, אדוני היושב-ראש, ביטחון אישי שווה איכות חיים.

מאיר יצחק הלוי: הוכחנו את זה מדעית בעיר אילת ובעוד 71 ערים שבהן הנושא הזה עובד.

מאיר יצחק הלוי: אני חושב שככל שנקדים כן ייטב.

מאיר יצחק הלוי: אני לא רוצה לשבש פה שום דבר בהליך, אבל אני חושב שצריך לסגור את זה עד סוף 2022, לקראת שנת תקציב מסודרת, כדי שכנשב על תקציב הרשות תדע - - -

משה גפני: - - -

מאיר יצחק הלוי: שנייה, שנייה, אני אומר מה שאני חושב, אתם יותר חכמים, נתתי לעצמי 30 ימי חסד אז אני לא רוצה - - -

ינון אזולאי: אין בכנסת ימי חסד.

מאיר יצחק הלוי: מי כמוני יודע.

משה גפני: אני בכוונה - - -

מאיר יצחק הלוי: - - -

אלכס קושניר: חברים, קיבלנו אישור לחצי שעת דיון.

אלכס קושניר: פתחנו את הדיון בשעה 21:30 ועכשיו כבר 21:50.

אלכס קושניר: אנחנו צריכים להגיע להצבעה.

מאיר יצחק הלוי: אסיים ואומר שמדובר בחוק נכון, מדויק, שצריך לקיים אותו ויפה שעה אחת קודם.

אלכס קושניר: חבר הכנסת אופיר כץ, בבקשה.

אופיר כץ: תודה, אדוני, אני מסכים עם חבר הכנסת הלוי בדבר חשיבות השיטור העירוני.

אופיר כץ: מדובר בדבר טוב, מוצלח, מי שמוכיח את ההצלחה הם הסקרים מפי התושבים שמראים עלייה בביטחון שהם חשים.

אופיר כץ: איני מבין למה אם זה כל כך דחוף וחשוב, ואוטוטו פוקע, למה אתם מביאים חוקים אחרים של כל מיני פיצולי סיעות ונורבגים ודברים - - -

ינון אזולאי: למדנו את זה מהממשלה הקודמת, מה אתה עכשיו משחק אותה.

אופיר כץ: תעבירו קודם את זה אם זה כל כך דחוף.

אופיר כץ: שלא תגידו אחר כך שזה פוקע ואז יש לחץ.

אופיר כץ: תעשו גם אתם סדרי עדיפויות ענייניים ולא פוליטיים ותביאו את זה לפני החוקים הפוליטיים שאתם מנסים להעביר.

משה גפני: חוק הדיינים יותר דחוף.

אופיר כץ: בדיוק.

משה גפני: זה גם היה בממשלה הקודמת.

אופיר כץ: שייראה גם כלפי חוץ שאתם יותר ענייניים וקצת פחות פוליטיים.

אופיר כץ: שאלה: לאיזו ועדה זה הולך, של מירב בן ארי או של מנסור?

אלכס קושניר: כרגע זה לא מופנה לשום ועדה.

אופיר כץ: בהמשך.

אלכס קושניר: לוועדה לביטחון הפנים.

אופיר כץ: למירב או למנסור?

אלכס קושניר: למירב.

אופיר כץ: אוקיי.

ינון אזולאי: זה משנה, אם זה מנסור או מירב.

ינון אזולאי: הנושא של השיטור הקהילתי ילך למירב והנושא של פקחים ילך למנסור.

אופיר כץ: פקח אצל מנסור ושוטר אצל מירב.

ינון אזולאי: הם יעשו שם חלוקה והוועדה המסדרת תסדר את שניהם ביחד.

אופיר כץ: את הניידת ניקח לוועדת הכלכלה.

אופיר כץ: הניידת לוועדת הכלכלה, פקח למנסור, שוטר למירב בן ארי.

אופיר כץ: לגופו של החוק, אני התכוננתי לחוק הזה כי זה מה שנתתם לנו בתחילה.

אופיר כץ: אני אומר לך, אדוני סגן השר, יש פה דבר שמאוד מפריע לי – מחיקת הפיקוח הפרלמנטרי.

אופיר כץ: בהוראת השעה הייתה חובת דיווח כשמכניסים רשויות חדשות וגם דיווח בשוטף כדי להציג את פעילות השיטור העירוני.

אופיר כץ: בחוק הזה הורדתם זאת ומחקתם את הרלוונטיות של הכנסת.

אופיר כץ: אני חושב שבהמשך חשוב שיישאר הפיקוח הפרלמנטרי, וגם בחוק הקבוע תחזירו את הפיקוח.

אופיר כץ: זה לא בניין הכוח של המשטרה, יש פה רשויות ופקחים, זה לא עניין שצריך להיות סגור רק למשרד לביטחון הפנים.

אופיר כץ: הכנסת צריכה לפקח ולאשר את הרשויות החדשות שמצטרפות.

אופיר כץ: לפחות שיהיה דיווח שוטף של הרשויות החדשות שמצטרפות.

אלכס קושניר: חבר הכנסת אזולאי, דובר אחרון.

אלכס קושניר: לאחר מכן נעבור להקראה, התייחסות של סגן השר והצבעה.

ינון אזולאי: אני שמח שבסוף הגענו להבנות, אני חושב שהיה ראוי ונכון שזה לא יגיע לשולחן.

ינון אזולאי: מחר מגיע לפה הדיון על הטבות מס, אנחנו יודעים שזה אחד החוקים שהכי בוערים לנו, כל נושא הטבות המס, שהיינו צריכים לסדר אותם.

ינון אזולאי: אם כבר מדברים על פקיעת חוקים אז זה אחד החוקים שהיינו צריכים לעזור ולסייע לפני כל החוקים שמביאים לכאן.

ינון אזולאי: אם הממשלה רוצה להיות עניינית, הייתה צריכה להקים את הוועדות ואם זה היה בוועדות הנכונות אז זה היה הדבר הראוי ביותר.

ינון אזולאי: לגבי השיטור: יש דברים, ודאי שזה טוב, אבל יש דברים שצריך לעשות אותם יותר.

ינון אזולאי: אגרת השמירה לא צריכה ללכת בשביל לממן את זה.

ינון אזולאי: יש כמה לקונות בחוק שצריך לעשות.

ינון אזולאי: אני אומר שהחוק הזה צריך להיות עם דיווח בשוטף שיגיע בצורה מסודרת, מה שהיה בחוק הקודם שזה לא הגיע באמת בדיווח לכנסת.

ינון אזולאי: יש חוות דעת מ-2017 של היועץ המשפטי של ועדת הפנים שעברתי עליה.

משה גפני: אני חושב שאתם טועים בעניין הזה.

משה גפני: אם אתה רק מאריך את - - - החוק הקודם נשאר.

אלכס קושניר: אבל הוא מדבר על החוק שיהיה.

מיכל מרים וולדיגר: על הצעת החוק.

משה גפני: אם אנחנו מאשרים רק את זה אז זה עם הפיקוח.

אלכס קושניר: הוא מדבר על העתיד.

אופיר כץ: אני דיברתי על העתיד.

משה גפני: בגלל שאחרת היינו צריכים להצביע נגד.

אופיר כץ: נכון.

ינון אזולאי: נכון, אני רק אומר - - -

משה גפני: לפי הניסוח הזה, נשאר הפיקוח הפרלמנטרי.

ינון אזולאי: אני יודע.

מירי פרנקל שור: ואכן מגיעים דיווחים לוועדת - - -

ינון אזולאי: אני רק אומר שלהבא מה שצריך לעשות בחוק זה לפתוח אותו ולעשות אותו עם דיון מעמיק.

ינון אזולאי: אני מקווה שבעזרת השם.

משה גפני: אני הגעתי למסקנה מהישיבה הזאת שצריכים לעשות חוק נורמלי ולהחליף את הממשלה.

ינון אזולאי: אני מסכים איתך בעניין הזה.

נירה שפק: - - - כי הממשלה הקודמת לא עשתה כלום ואנחנו מגיעים לפגי תוקף.

אלכס קושניר: היועצת המשפטית תקריא את נוסח החוק.

איילת נחום: חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 6) (הפיכה להוראת קבע), התשפ"א–2021 תיקון סעיף 23

אלכס קושניר: כן, התייחסות של סגן השר, בבקשה.

יואב סגלוביץ': אני מודה לכולם – גם אם יכולנו לעלות על דרך מלך טובה יותר – אני מבטיח שהחוק הזה יוגש לפני תום המועד, אני אדאג לכך וגם אגיע לאותם הדיונים באותה הוועדה שתיקבע.

יואב סגלוביץ': נכנסתי כעת לרשות המבצעת אבל אני יודע בדיוק מה תפקידה של הכנסת ומה החשיבות של פיקוח פרלמנטרי.

יואב סגלוביץ': אעשה כל שצריך על מנת שהחוק יהיה מאוזן על מנת שיהיה חוק טוב יותר.

יואב סגלוביץ': נבצע פה דיון עומק כי יש לבצע דיון עומק בחוקים כאלו.

יואב סגלוביץ': מודה שוב לכולם על ההסכמה.

יואב סגלוביץ': הלא מובנת מאליה בתקופה המשונה שעוברת עלינו.

יואב סגלוביץ': חבר הכנסת ליצמן נתן לי מחמאה לא מזמן, הוא אמר לי שאני צעיר, נאיבי ותמים.

יואב סגלוביץ': אז קניתי את זה.

משה גפני: ליצמן אמר את זה?

משה גפני: אני אלך לדבר איתו.

יואב סגלוביץ': לקחתי את זה כמחמאה וקחו את הקטע הזה גם בהתאם לדיונים שיהיו בוועדה ולגבי החוק בכלל, תודה רבה.

אלכס קושניר: חברים, אני מבקש להצביע על חוק לייעול האכיפה והפיקוח העירוניים ברשויות המקומיות (הוראת שעה) (תיקון מס – יבוא בהמשך) (הפיכה להוראת קבע), התשפ"א–2021.

אלכס קושניר: אני רוצה לומר שיהיו במליאה רשויות דיבור לסיעת הליכוד, ש"ס, יהדות התורה, והציונות הדתית והרשימה המשותפת למשך שלוש שעות ביחד.

אלכס קושניר: מי בעד החוק?

אלכס קושניר: הצבעה אושר

אלכס קושניר: הצעת החוק אושרה פה אחד ותועבר למליאת הכנסת.

אלכס קושניר: יש אחת נמנעת ואין מתנגדים.

אלכס קושניר: אני רוצה להודות ללירז ולתמיר שהוקפצו.

אלכס קושניר: תודה גם לצוות הטכני והצוות המשפטי.

אלכס קושניר: זה לא מובן מאליו.

אלכס קושניר: תודה רבה ותודה על ההסכמות.

אלכס קושניר: ניפגש מחר, הישיבה נעולה.